钦定古今图书集成/明伦汇编/闺媛典/第178卷 > 李景中妻徐氏
## 钦定古今图书集成/明伦汇编/闺媛典/第178卷 > 李景中妻徐氏

按《常熟县志》：“徐氏，李景中妻。以知历被征，未仕而殁。
徐年二十六，子寅甫七岁，母怜其孤贫无依，欲改嫁
之。徐曰：‘吾若改行，姑何养？子何恃？如必见夺，宁当自
尽’。母惧乃止。养姑育子，惟务纺织。姑没卖田产礼葬
之。后寅死于盗，抚孙承宗，又死，又抚曾孙应夔、应虞，
俱登科入仕。氏守节六十七年，年九十三。隆庆中，知”
府蔡国熙表其门，立祠以祀。